Case ID: 1046395
Sentence 1: İşin halları: Birinci instansiya məhkəməsi tərəfindən Məhkum1 və Məhkum2 ona görə təqsirli bilinərək məhkum edilmişlər ki, Məhkum1 tamah niyyəti ilə tanışı Məhkum2 ilə qumarxana, yəni qumar oyunlarının keçirilməsi üçün yer təşkil etmə və saxlama barədə əvvəlcədən razılaşıb cinayət əlaqəsinə girərək, qabaqcadan əlbir olan bir qrup şəxs halında 2019-cu ilin yanvar ayının əvvəllərində icarəyə götürdükləri, Bakı şəhəri, ********************************* nömrəli mənzilində qumarxana, yəni uduşu qeyri müəyyənlikdən və təsadüfdən asılı olan pul vəsaitləri barəsində bir qrup şəxsin kartla oynanılan «X3» növünə aid qumar oyunlarının keçirilməsi üçün yer təşkil etməklə saxlamış, bu barədə Azərbaycan Respublikası Daxili İşlər Nazirliyinin Baş Mütəşəkkil Cinayətkarlıqla Mübarizə İdarəsinə daxil olmuş məlumat əsasında həmin idarənin əməkdaşları tərəfindən 19 yanvar 2019-cu il tarixdə, saat 21:15-də keçirilmiş əməliyyataxtarış tədbiri zamanı qeyd edilən mənzilə baxış keçirilərkən 5 nəfər şəxsin masa arxasında əyləşməklə «X3» qumar oyunu oynaması müəyyən olunaraq onların qarşısından oyunda istifadə etdikləri içərisində oyun kartları və oyun fişləri (daşları) olan 03 dəst oyun ləvazimatı, ümumilikdə, həmin günün məzənnəsi ilə 19.550 manat təşkil edən 11.500 ABŞ dolları və 2.295 manat məbləğində pullar aşkar edilərək götürülmüşdür.